Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 467/12/5505	Liptovský Mikuláš, 29.6.2015
EEČ : 2-39-200-2015

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.3.2014, spisová značka 2 Pv 467/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po predchádzajúcej vzájomnej dohode s ml. XXXXX a mal. XXXXX, nar. XXXXX, v presne nezistenom čase v období od 20. 11. 2012 do 26. 11. 2012, vošli cez otvorenú bránu na oplotený pozemok rodinného domu č. 423/4 na ulici XXXXX v Liptovskom Mikuláši, odkiaľ zo záhrady odcudzili liatinovú vaňu o hmotnosti 80 kg, ktorú následne spoločne odniesli do zberných surovín KOVOD na Podtatranského ulici č. 19 v L. Mikuláši, čím spôsobili XXXXX, nar. XXXXX XXXXX, škodu vo výške 17,60 €.

Uznesením prokurátora Okresnej prokuratúry XXXXX zo dňa 21.3.2014, spisová značka 2 Pv 467/12/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 21.3.2014 bolo uznesením 2Pv 467/12/5505 podľa § 216 ods. 1 Trestného poriadku podmienečne zastavené trestné stíhanie proti obvinenému ml. XXXXX pre prečin porušovania domovej slobody podľa § 194 ods. 1 Trestného zákona. Zároveň mu podľa § 216 ods. 2 Trestného poriadku bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť 1.4.2014. Skúšobná doba skončila 1.4.2015.
	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo aj o pokračovaní v trestnom stíhaní vydá uznesenie. 
	Po uplynutí skúšobnej doby boli na obvineného vyžiadané správy z miesta bydliska, z Okresného úradu, odboru všeobecnej vnútornej správy, z Úradu práce, soc. vecí a rodiny, odboru sociálnych vecí a rodiny v Lipt. Mikuláši a odpis z RT, z ktorých som zistila, že novší záznam v registri trestov obvinený XXXXX nemá, počas skúšobnej doby sa nedopustil priestupku, zo správy Obecného úradu v Lipt. Ondreji vyplýva, že na verejnosti sa správa slušne, hľadá si prácu a zo správy ÚPSVaR v Lipt. Mikuláši vyplýva, že počas skúšobnej doby sa nedopustil žiadnej protispoločenskej činnosti.
	Vzhľadom na vyššie uvedené možno konštatovať, že obv. XXXXX viedol počas skúšobnej doby podmienečného zastavenia trestného stíhania riadny život a preto som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka